Anlov P. Mathiesen

Anlov Peter Mathiesen, tidligere Petter Mathiesen, (født 1974) er en norsk redaktør, musiker og forfatter. Han er vokalist og bassist i det okkulte hard rock-bandet Acârash. Mathiesen var en av fire stiftere av Stiftelsen Erlik, som gir ut gatemagasinene =Oslo og =Norge. Han er politisk rådgiver og informasjonsleder i organisasjonen Mental Helse. Mathiesen har tidligere vært styreleder i Føniks Ruspolitisk Tenketank, en norsk tankesmie innen rusomsorg. Han var også vært styreleder i Fagpressens redaktørforening og Neon Media AS.

Mathiesen var med å starte magasinet =Oslo  og jobbet der som journalist fra 2005. Han var styremedlem i Stiftelsen Erlik da den forrige redaktøren og en av initiativtakerne, Vibeke Omberg, ble sagt opp i 2006. Oppsigelse førte til en rettstvist, inntil et forlik mellom partene ble inngått oktober 2007. Mathiesen overtok da som redaktør for =Oslo, og ekspanderte til hele Østlandet gjennom utgivelsene =Østfold, =Buskerud, =Vestfold, =Innlandet og =Telemark.Ruller ut nye Erlik-blader (Journalisten.no) Disse ble senere slått sammen til =Norge.=Oslo skifter navn (Tv2.no)

I 2012 ble han kåret til «Årets redaktør» av Oslo Redaktørforening.Årets Oslo-redaktør, omtale i journalisten.no I 2013 ble han nominert til Årets Osloborger av Aftenposten,Nominert til Årets Osloborger  (Osloby.no) og utnevnt til «Årets Ladejarl» av Reitangruppen.Anlov Årets Ladejarl  (Trønderbladet)  Han mottok også «Social Enterprise Award» for 2013 av den internasjonale organisasjonen for gatemagasiner INSP.Internasjonalt prisdryss over gateblad  (Osloby.no)

Mathiesen var daglig leder og redaktør i =Oslo frem til han fratrådte i 2014 etter uenighet med styret i Stiftelsen Erlik.Anlov P. Mathiesen slutter i =Oslo  (Osloby.no)

Han er også en aktiv blogger og samfunnsdebattant, og ble nominert til «Årets meningsbærer» av Oslo Redaktørforening i 2012.Nominert i to klasser (Fagpressenytt.no) 
Mathiesen er tidligere anmelder og redaktør for Utelivsguiden.no, og utdannet ved Forsøksgymnaset i Oslo, Norges Kreative Fagskole og Universitetet i Oslo.

Mathiesen debuterte i 2015 med boken Omsorgsindustrien - Utenforskapet og nødsprofitørene, utgitt på Dreyers Forlag.

 Bibliografi 
 Omsorgsindustrien – Utenforskapet og nødsprofitørene (Dreyers Forlag 2015)

 Diskografi 
 Acârash 
Album
In Chaos Becrowned (Dark Essence Records, 2018)

Singler/EP-er
 Cadaver Dei (Dark Essence Records, 2018)
 Cenotaph in Blood (Dark Essence Records, 2018)

Videoer
 In Chaos Becrowned (Dark Essence Records, 2018)

 Utmerkelser 
 2012: Årets redaktør (Oslo redaktørforening)
 2012: Nominert Årets meningsbærer (Oslo redaktørforening)
 2013: Årets Ladejarl (Reitangruppen)
 2013: Nominert Årets Osloborger (Aftenposten)
 2013: Social Enterprise Award (INSP)

 Referanser 

 Eksterne lenker 
 Mathiesen-blogging på Journalisten.no
 Mathiesen-blogging på Nye meninger.no l
 Anlov P. Mathiesen hos Dreyers Forlag  l

Kategori:Norske redaktører
Kategori:Norske gründere
Kategori:Norske foreningspersoner
Kategori:Norske journalister
Kategori:Norske sakprosaforfattere
Kategori:Norske forfattere
Kategori:Personer fra Nesodden kommune
Kategori:Personer fra Oslo